Лэди Гага

## **Леди Гага** 
**Леди Гага** (), 1986 оны 3 сарын 28-нд төрсөн) хэмээх тайзны нэрээрээ алдаршсан **Стефани Жоанн Анжелина Жерманотта** () нь Америкийн Нэгдсэн Улсын дуучин, жүжигчин, ая зохиогч, бүжигчин, продюсер, бизнесмен эмэгтэй юм. Тэр өсвөр наснаасаа эхлэн урлагт хөл тавьсан бөгөөд ер бусын байдлаараа танигдсан билээ.

Түүний анхны цомог болох ()нь 2008 оны 8-р сарын 19-нд гарсан ба энэхүү цомгийн "Just Dance" , "Poker Face" дуунууд нь амжилттай болсон. Мөн 2009 онд гарсан анхны студи цомог болох ()-ын "Bad Romance", "Telephone" , "Alejandro" дуунууд нь олон чартуудад тэргүүлж, гайхалтай амжилт авчирсан юм.

Lady Gaga-гын 2 дахь бүрэн хэмжээний цомог болох () нь Америкийн Billboard чартын top 200-г тэргүүлж, эхний долоо хоногт тус улсад нэг сая гаруй хувь борлуулагджээ. Мөн цомгийн title дуу нь долоо хоног хүрэхгүй хугацаанд iTunes Store-т нэг сая гаруй татагдсан нь хамгийн их борлуулалттай дуу болсон. Түүний 3 дахь цомог болох () нь 2013 онд гарсан ба "Applause" дуу нь амжилт дагуулжээ. Мөн түүний 2014 онд гарсан анхны жазз цомог болох ()-д Tony Bennett хамтран ажиллажээ. Gaga-гын 5 дахь цомог болох 'Joanne' нь 2016 онд цацагдсан ба Америкийн чартуудад тэргүүлсэн юм. 2018 онд Star is born ( soundtrack) гаргасан бөгөөд тус цомогт багтсан Shallow дуу нь Billboard чартыг тэргүүлсэн. Shallow дуу нь түүхэн дэх хамгийн их шагнал хүртсэн дуу болсон. 2020 оны 5 сарын 29 нд өөрийн 6 дах студийн цомог болох " Англи: Chromatica" гаргасан бөгөөд тус цомгийн тэргүүлэх синглэ Stupid Love дуу нь Billboard hot 100 чартын шилдэг 5 т дебют хийсэн нь 2013 онд гаргасан Applause дуунаас хойших түүний ганцаарчилсан хамгийн өндөрт дебют дуу болсон. Мөн тус цомогт багтсан Арина Грандетай хамтарсан Rain on me дуу Billboard chart тэргүүлж, 2020 оны хамгийн их тоглогдсон 7 дох дуугаар нэрлэгдэж,  63 дах Грамми наадмаас  Best Pop Duo/Group Performance төрөлд ялалт байгуулснаар Грамми түүхэн дэх анхны эмэгтэй хамтрал болсон. 2021 онд Tony Bennett хамтран 2 дох жазз цомгоо Love for sale нэртэйгээр гаргасан бөгөөд тус цомгоороо Грэмми шагнал хүртсэн. 2021 онд Лэди Гага 3 өөр арванд 4 синглээ 10 сая хувь борлуулсан анхны уран бүтээлч болж Геннист бүртгэгдсэн.  

Энэ хугацаанд тэр жүжиглэж эхэлсэн бөгөөд ()буюу Америкийн аймшигт түүхийн 5-р бүлгийн ангид гол дүр бүтээсэн бөгөөд уг дүрээрээ Алтан Бөмбөрцөг шагнал гардуулах ёслолын "Шилдэг эмэгтэй жүжигчин" төрөлд ялалт байгуулсан билээ. Үүний дараагаар уянгын драма болох ()-д гол дүрд тоглож, soundtrack-уудыг продьюсер Bradley Cooper-тэй хамтран дуулсан ба энэ нь 2018 оны 10-р сарын 5-ны өдөр нээлтээ хийсэн. Тэр () киноны 18 дуунуудаас 15-ыг нь бичиж, продьюсерлэсэн. Shallow дуугаараа Гага нэг жилийн хугацаанд Оскар, Грэмми, BAFTA, Алтан бөмбөрцөг шагналуудыг хүртсэн түүхэн дэх анхны эмэгтэй болсон.

2016 оны 1-р сарын байдлаар 27 сая цомог, 146 сая синглэ борлуулсан нь түүнийг дэлхийн хамгийн сайн борлуулалттай уран бүтээлчдийн нэг болгосон юм. Түүний амжилтад Гиннесийн дэлхийн дээд амжилт, Грэммийн есөн шагнал, Дуу зохиогчдын танхимаас хүртсэн шагналууд мөн Америкийн загвар зохион бүтээгчдийн зөвлөлийн шагналууд багтжээ. Түүнийг Billboard-ын 'Оны шилдэг уран бүтээлч' болон 'Оны шилдэг эмэгтэй'-гээр тодруулсан бөгөөд Америкийн бизнесийн сэтгүүл болох Forbes-ийн хүч чадал, орлогын зэрэглэлд багтаасан байна. Мөн 2012 онд VH1-ийн "Хөгжмийн ертөнцийн шилдэг эмэгтэй" жагсаалтын 4-рт бичигдэж, 2011 онд Time сэтгүүлийн сүүлийн арван жилийн хамгийн нөлөө бүхий хүмүүсийн тухай уншигчдын санал асуулгад 2-р байр эзэлсэн байдаг. Тэрээр хүмүүнлэгийн ажил, нийгмийн идэвхи, тэр дундаа LGBT-ийн эрхэд хамаарах ажлууд, залуучуудыг чадавхжуулах, дээрэлхэхээс урьдчилан сэргийлэх чиглэлээр үйл ажиллагаагаа явуулдаг "Born This Way" ашгийн бус байгууллагаараа олонд танигдсан юм. 2017 онд Superbowl хагас цагийн үзүүлбэрийг үзүүлсэн нь шилдэг үзүүлбэрүүдийн 1 ээр тооцогддог. 2018 оны 12 сараас эхлэж Лас Вегаст резиденс тоглолтоо зохиож эхэлсэн бөгөөд Enigma+Jazz and piono тоглолт нь Лас Вегаст зохиогдсон хамгийн их ашиг олсон тоглолтоор нэрлэгдсэн.  2021 онд House of Gucci кинонд гол дүрд тоглож тухайн дүрээрээ хэд хэдэн шагнал хүртсэн. 2023 оноос Лэди Гага Ерөнхийлөгчийн дэргэдэх Урлаг, хүмүүнлэгийн ухааны хорооны даргаар ажиллаж эхэлсэн. 2024 онд нээлтээ хийх Joker: Folie à Deux кинонд Harley Quinn дүрд тоглосон.

## Аялан тоглолтууд 
* The Fame Monster ball tour  2009-2011
* Born This Way ball tour 2011-2012
* ArtRave: The ARTPOP Ball Tour 2013-2014
* Joanne ball tour 2017-2018
* Chromatica ball tour 2022
* Mayhem 2025

## Цомгууд
* The Fame (2008)
* The Fame Monster (2009)
* Born This Way (2011)
* ARTPOP (2013)
* Cheek To Cheek (2014)
* Joanne (2016)
* A Star Is Born Soundtrack (2018)
* Chromatica (2020)
* Harlequin (2024)
* Mayhem (2025)

## Бүтээлүүд 
## Холбоос 
* Албан ёсны вэбсайт


Ангилал:АНУ-ын поп дуучин
Ангилал:Дуу зохиогч
Ангилал:АНУ-ын хөгжимчин
Ангилал:Алтан бөмбөрцөг шагналтан
Ангилал:Грэммийн шагналтан
Ангилал:Оскарын шагналтан
Ангилал:Эxо-Поп шагналтан
Ангилал:Америкчууд
Ангилал:1986 онд төрсөн